
Societatea civila în fata radicalismului sistemului. 

O documentare despre miscarea Piata Universitatii - 1990' 


„Ultima solutie, înc-o revolutie!” 


Anul 1990 poate fi considerat un an al „confuziilor politice”, într-un context în care, 
dupa Revolutia din 1989 se realizeaza si se sintetizeaza optiunile unui nou tip de regim 
politic. 

Miscarea „Piata Universitatii” este simbolica pentru acest moment, cel putin prin 
durata si intensitatea evenimentelor pe care le-a cuprins. Doresc sa cercetez, fata de acest 
moment, care dintre urmatoarele ipoteze poate fi considerata valida: 

1. „Piata Universitatii” este o miscare de natura civica care doreste înlocuirea unui 
regim de factura neocomunista, instaurat odata cu Revolutia din 1989 (proces istoric 
monopolizat de „esalonul doi” al Partidului Comunist). 

2. „Piata Universitatii” a vizat punctual doar unele reforme politice democratice. 

Cele doua ipoteze sunt diferite în gradul în care actorii centrali ai miscarii se 
raporteaza la regimul politic. În prima situatie regimul prezent este în totalitate indezirabil si 
el trebuie înlocuit cu o versiune renascuta, purificata. În a doua ipostaza este recunoscuta 
legitimitatea regimului în unele aspecte ale sale (ex: norme, actori politici, administratie 
centrala) si sunt sustinute doar reforme punctuale. 

Obiectul contestarilor fata de care putem judeca radicalismul miscarii este, asadar, 
regimul politic. În contextul anului1990, referirile la regim sunt în acelasi timp judecati 
asupra democratiei. 


1 Lucrarea a fost pregatita în 2002/2003, pentru cursul „Radicalism Politic” (sustinut de conf. dr. Dan Pavel), 
modulul de Master în Stiinta Politica al Facultatii de Stiinte Politice. Pentru dezbaterea Agora din martie 2005 
lucrarea a folosit ca material documentar pentru dezbaterea având ca tema „Vis si realitate în societatea civila 
român easca de dupa Revolutie”. 


Ce este „Piata Universitatii”? Începând cu 23-24 aprilie 1990, în centrul Bucurestiului, 
mii si zeci de mii de oameni (cifrele difera de la o zi la alta) ocupa spatiul din Piata 
Universitatii într-o miscare de protest maraton. Exista grevisti ai foamei, exista protestatari 
permanenti sau de ocazie, apar lideri din diverse medii care se adreseaza multimii. Actiunile 
se reduc dupa alegerile din 20 mai 1990. O parte a manifestantilor ramâne în piata pâna la 
evenimentele din 13-15 iunie când, mai întâi politia, apoi minerii, înlatura violent ultimii 
protestatari. 

În data de 22 aprilie se desfasoara în Bucuresti un miting în organizarea Aliantei 
Poporului (un cartel format din 10 partide politice, de mica importanta). Îl mentionez aici 
pentru a sublinia atmosfera acelor zile. A doua zi, la Universitate are loc o manifestatie 
(despre ai carei organizatori nu am reusit sa gasesc informatii în presa vremii) care se 
exprima negativ fata de conducerea politica a tarii. Ultimii participanti, câteva sute, care 
ramân în piata, în noaptea de 23 spre 24, sunt atacati de politie si alungati. 

Consider aceste evenimente, petrecute în zorii zilei de 24, scânteia care a declansat 
protestele maraton din urmatoarea luna. Începând cu ziua de 24, manifestantii vor fi 
prezenti în permanenta la Universitate. 

Daca am încerca o cercetare a memoriei românilor despre momentele din perioada 
pietei Universitatii am obtine probabil un mozaic eterogen care cu greu ne-ar putea orienta 
analiza; am regasi probabil crâmpeie de genul: „tinerii si Liga Studentilor au fost în centrul 
actiunilor”; „Ratiu a dat bani si i-a manipulat pe manifestanti”; „în piata se regaseau 
elemente anti-sociale”; „intelectuali precum Gabriel Liiceanu sau Doina Cornea au sustinut 
aceasta miscare”; „în piata se strângea lumea sa cânte si sa se bucure de libertate”, etc. 

Privind miscarea din aceasta perspectiva nu facem decât sa ne restrângem la 
aproximativ 30 de zile de proteste (sau ceva mai multe daca luam în considerare perioada 
pâna la 13-15 iunie) si sa descriem unele evenimente care au avut loc acolo (episoade 
fugare) sau cel mult modurile de raportare ale populatiei la ele. 

Sursele directe ale protestelor (excluzând incidentele din 23-24 aprilie) trebuie 
cautate în lunile care le preceda. 

În general, între lunile ianuarie - aprilie, atmosfera din România si în special din 
Bucuresti poate fi apreciata ca tensioanta. Ethosul participarii directe la viata cetatii, 
mostenit din zilele lui decembrie 1989, produce animatie si profunde sentimente vis-a-vis de 
viata politica. Se manifesta în aceasta perioada un adevarat sindrom pe care łam putea 
denumi „mitingul de week-end”. Lecturând de exemplu „România Libera” din acele luni 


putem observa o acalmie care strabate zilele normale ale unei saptamâni, î ceea ce priveste 


stirile politice, pentru ca la sfârsit de saptamâna sa se produca o acutizare brusca a 
evenimentelor. 
Pot fi date ca exemple, manifestatiile care au ramas în aminitirea bucurestenilor: 12 


"îi 


ianuarie (ziua declarata „zi de doliu national” în amintirea victimelor Revolutiei); 28 ianuarie 
(mitingul opozitiei, urmat de venirea minerilor); 18 februarie (miting în piata Victoriei, când 
grupuri de persoane patrund în cladirea Guvernului si produc diverse pagube); 28 - 29 
februarie (un nou miting urmat de venirea minerilor). 

„Mitingul de week-end” nu este o regula si nici nu are semnificatii deosebite, în afara 
faptului ca populatia este mult mai disponibila, din punctul de vedere al bugetului de timp 
liber, pentru a participa la actiuni publice. Este important ca astfel de actiuni sunt dese, 
alaturi de cele enumerate mai sus, asezându-se multe altele asemanatoare: numeroasele 
mitinguri electorale (de exemplu cele ale FSN-ului), mitinguri ale studentilor, ale sindicatelor, 
ale unor partide politice (cum a fost chiar cel din 22 aprilie al cartelului „Alianta Poporului”). 
La fel se poate preciza aici moda „manifestatiilor”, dublate de „contramanifestatii”. 

Interesul fata de politica este enorm. O dovada secundara în aceasta directie poate fi 
adusa de tirajele enorme ale unor publicatii (de exemplu România Libera editeaza, în 
ianuarie - februarie 1990, între 1.000.000 si 1.300.000 exemplare zilnic, inclusiv duminica) 
sau de alta moda a vremii, „mitingul în direct” pe postul public de televiziune. 

Acest ethos specific al participarii care ar putea fi bine rezumat de lozinca populista 
din zilele lui decembrie 1989: „sa iesim în strada sa aparam Revolutia si libertatea câstigata”, 
reprezinta modul în care se solutioneaza problemele politice în conditiile în care democratia 
formala nu este prezenta, decât în institutii slabe si cel mult tranzitorii. 

Ziua de doliu national, 12 ianuarie, se transforma într-o tribuna de discursuri agresive 
si patetice, pe fondul unor tensiuni între unii membrii FSN. 

28 ianuarie, programata a fi initial o zi de referendum pentru reintroducerea 
pedepsei cu moartea si scoaterea în afara legii a PCR, este, dupa anularea referendumului, o 
zi în care se desfasoara un miting al opozitiei, provocat de decizia FSN de a candida în 
alegeri ca formatiune cu platforma proprie (decizie facuta publica pe 24 ianuarie). 

Nemultumirea fata de cum televiziunea publica prezinta diversele evenimente, 
determina la începutul lui februarie (7-8 februarie) manifestatii de protest. 

„Teama de Securitate” este motivul pe care îl gaseste România Libera ca stând la 
baza demonstratiei din 18 februarie. 

Mitingul din 1 aprilie, organizat de sindicatul „Fratia”, centrat initial pe problemele din 
sistemul de educatie, este dominat în final de scandari politice, împotriva FSN-ului. 


Toate aceste miscari (am enumerat aici doar câteva), cu exceptia mitingului 
organizat de opozitie la sfârsitul lui ianuarie, nu au o paternitate clara. Ele sunt raspunsuri 
semi+spontane la diverse probleme politice. Fireste, initiativa se poate sa fi apartinut unor 
grupuri bine definite; dar manifestarile se generalizeaza aproape de fiecare data. 

Daca pâna acum am discutat despre un „ethos” al vremii, este momentul sa urmarim 
critica rationala care se îndreapta împotriva regimului. Exita o serie de probleme, care 
însumate se pot regasi ulteior sintetizate în ideile promvate în timpul „pietei Universitatii”. 

Modul în care FSN, ca forma de autoritate politica tranzitorie, sa desfasurat în 
teritoriu amintea profund de modul de organizare al Partidului-Stat: astfel, existau în 
întreprinderi comitete care reprezentau FSN-ul. 

Dorinta de a reintroduce pedeapsa cu moartea a fost privita ca un punct de plecare 
pentru exprimarea unor puteri discretionare. 

Unul din punctele cel mai vehement contestate a fost decizia FSN de a se constitui în 
partid politic. A fost reprosat acestuia ca se constituie în dubla ipostaza, de actor al luptei 
politice si de administrator al acesteia, fapt care îl punea într-o evidenta pozitie de 
superioritate fata de concurenti. 

„FSN, încearca sa transforme o forma politica tranzitorie într-o structura politica ce ar 
putea sa acapareze puterea pe termen lung”? 

Consiliul Provizoriu de Uniune Nationala (CPUN) a fost înfiintat în 9 februarie 1990 ca 
un for legislativ provizoriu, ce urma sa adopte legile electorale si alte acte normative 
esentiale. Momentul a fost privit initial ca un succes, datorita implicarii, alaturi de FSN a altor 
partide politice în procesul de decizie politica, deoarece FSN nu mai era considerat ca 
singurul reprezentant al românilor. Modul în care el a fost alcatuit - 105 locuri pentru 
membrii FSN, 105 locuri pentru alte partide politice si 23 petru minoritati - a stârnit 
controverse deoarece avantaja înca odata, grosolan, FSN. 

În repetate rânduri a fost reclamata monopolizarea televiziunii si prezentarea 
trunchiata a diverselor evenimente politice. Acest lucru s-a întâmplat de exemplu în urma 
evenimentelor de la Târgu Mures, când singurele imagini relevante au fost filmate de 
reporterii straini aflati acolo. 

Cea mai vehementa critica adresata autoritatilor politice de la acel moment a fost 
legatura lor directa cu fostul regim, mai precis prezenta lor în posturi cheie ale regimului, 
mentalitatea neocomunista si utilizarea unor mijloace specifice totalitarismului. 


? Calin Anastasiu, Gabriel Andreescu, Sorin Vieru, De ce se teme lumea, în revista „22”, nr. 2, 27 ianuarie 1990, 
pag. 1 


„Un soi de comunism fara partid comunist cangreneaza corpul tânar al României 
post-totalitare”?. 

lata câteva exemple. În 27 ianuarie, „22” (în nr. 2) publica un interviu cu Corneliu 
Coposu în care acest afirma: „suntem urmariti” (noi - partidele de opozitie PNL, PNT, PSDR), 
se folosesc „aceleasi metode” si „culmea sunt aceasi oameni”; autorii sunt „probabil FSN”. 

Stelian Tanase: „Cei care constituie Consiliul FSN nu sunt un grup de democrati. Sub 
presiunea maselor, ei au cedat dar, odata dezmeticiti, mentalitatea lor de comunisti cu vechi 
stagii în aparatul birocratic de partid a început sa lucreze”; „Eroarea FSN este ca doreste sa 
faca glasnost si perestroika în România ”*. 

Scrisoarea Grupului de Dialog Socia catre dl. Silviu Brucan si CFSN contine câteva 
cereri În acest sens: 

„ (...) b) Frontul sa-si defineasca mai clar platforma politica; 

c) CFSN sa-si delcare atitudinea fata de ideologia comunista si fata de tentativele de 

o moderniza; 

d) CFSN sa asigure o televiziune si o presa cu adevarat libere; (...) 

f) CFSN sa dezvaluie noile atributii ale Securitatii; 

9) CFSN sa abroge decretele nepopulare si neviabile privind demonstratiile si 

raporturile cu politia (...)”. 

Momentul de care se leaga acutizarea revendicarilor politice si civice este enuntarea 
Proclamatiei de la Timisoara (10-11 martie), redactata de „Societatea Timisoara” (a 
scriitorilor si gazetarilor care au participat nemijlocit la Revolutie) si de alte câteva organizatii 
civice din Banat. Activistii grupati în jurul Proclamatiei reclama în acest document 
„adevaratele idealuri ale Revolutiei de la Timisoara”. Aceasta mentiune, ca si multe parti ale 
textului, fac „între rânduri” o critica a FSN si a regimului promovat de acesta. Punctul 8 al 
Proclamatiei a devenit ulterior stindardul tuturor miscarilor de protest. lata câteva extrase 
din acesta: 

„Propunem ca legea electorala sa interzica pentru primele trei legislaturi consecutive, 
dreptul la candidatura, pe orice lista, al fostilor activisti comunisti si ai fostilor ofiteri de 
Securitate. Prezenta lor în viata politica a tarii este principala sursa a tensiunilor si 
suspiciunilor care framânta astazi societatea româneasca”; (cereri similare se fac si fata de 


Presedintele tarii care trebuie sa fie un „simbo!” al despartirii de regimul comunist); 


3 Stelian Tanase, Ceasuri linistite, în revista „22”, nr. 5, 16 februarie 1990, pag. 1 
+ Stelian Tanase, Nu Perestroika!, în revista „22”, nr. 3, 3 februarie 1990, pag. 1 
5 în revista „22”, nr. 3, 3 februarie 1990, pag. 4 

ê publicata în Revista „22”, în nr. 10, 23 martie 1990 


„Tot în acest context propunem ca prima legislatura sa fie de numai doi ani, timp 
necesar întaririi institutiilor democratice si clarificarii pozitiei ideologice a fiecaruia dintre 
multele partide aparute. De abia atunci am putea face o alegere în cunostinta de cauza, cu 
cartile pe masa”. 

Proclamatia (la care Vladimir Tismaneanu avea sa se refere numid-o „aceasta 
veritabila charta a revolutiei române”) se va materializa imediat într-o Petitie a Societatii 
Timisoara înaintata catra CPUN în care sunt propuse amendamentele în cauza la Legea 
Electorala, plecând de la Punctul 8. 

Concomitent „22” publica o declaratie a GDS în care se sublineaza ca FSN 
reprezinta, prin deciziile luate, principalul factor de instabilitate si divizare în societatea 
româneasca deoarece: a instigat muncitorii împotriva intelectualilor, a cautat dicreditarea 
partidelor istorice, a tratat superficial problema de la Târgu Mures, nu s-a luat pozitie fata de 
discreditarea exilului românesc, Proclamatia de la Timisoara a fost prezentata tendentios la 
Televiziune, nu a fost luata o atitudine fata de re-instalarea lui Teoctist ca Patriarh, în 
conditiile în care acesta a acceptat demolarea bisericilor de catre comunisti. 

Ne aflam cu 10 zile înainte de startul protestelor din Piata Universitatii. Criticile devin 
din ce în ce mai directe. Exista un loc de întâlnire a nemultumirilor: trecutul elitei politice 
care se afla prezenta în structurile de autoritate politica. 

Lipsa unei reactii din partea FSN sau a CPUN fata de Petitia Societatii Timisoara, în 
care sunt continute amendamentele la legea electorala, determina o nervozitate ridicata în 
rândul celor care solicita dialogul. În 20 aprilie, „22” publica un Memoriu adresat de catre 
unele organizatii civice banatene, Societatea Timisoara, Societatea Europa, Asociatia Tot 
Banatu-i Fruncea, Confederatia 16 decembrie, CPUN-ului si Guvernului, în care se anunta 
„Începând cu 11 aprilie declaram veghe de protest, zilnic, între orele 17-18, în fata 
Catedralei din centrul orasului”. De asemenea, sunt reluate unele cereri punctuale (informatii 
privind reprimarea manifestatiilor de la Timisoara, despre securisti, demiterea lui Chitac, 
reforma magistraturii, publicarea numelor informatorilor si colaboratorilor). 

Consider ca fara a avea în vedere cele doua aspecte ale „atmosferei” începutului de 
an '90, ethos-ul participarii si miscarea de idei care îsi are cel putin aceste doua surse (GDS 
si organizatiile civice de la Timisoara), nu se poate întelege de ce, în urma evenimentelor din 
noaptea de 23-24 aprilie, Piata Univesitatii va fi în permanenta plina de protestatari, pentru 
atât de multe zile. 

7 Vladimir Tismaneanu, Reinventara politicului. Europa Rasariteana de la Stalin la Havel, Polirom, lasi 1997, pag. 


233 
8 Declaratie din partea GDS, revista „22”, nr. 13, 13 aprilie 1990, pag. 16 


Mai mult, în zilele urmatoare, în marile orase ale României, sunt organizate 
manifestatii de suport pentru bucuresteni. Ele sunt organizate la Timisoara (de catre Alianta 
Nationala a Proclamatiei de la Timisoara), la Constanta (de Liga Studentilor, Sindicatul 
Marinarilor, Sindicatul „Fratia”, Uniunea Tineretului Liber), la Brasov (în mod particular de 
catre PNTCD si PNL, Uniunea Studentilor Democrati, revista „Opinia”, revista „Replica”, 
Sindicatul „15 noiembrie”), la Sibiu. 

Sub sentimentul evenimentelor care marcheaza debutul Pietei Universitatii, Stelian 
Tanase scrie pe 24 aprilie?: „ceea ce pune în miscare populatia Bucurestilor în ultima vreme 
este exact acest punct (nb. Punctul 8 al Proclamatiei). Umbra unui regim comunist - 
modificat doar cosmetic - sperie pe toata lumea”. 

Revendicarile Pietei sunt relativ simple în raport cu traseul complicat si intens al 
ideilor si evenimentelor, pe care societatea le-a parcurs în perioada ianuarie - aprilie 1990. 
Exista cel putin doua elemente esentiale care mentin „Piata” împreuna: unul este simbolul 
programatic al miscarii: „Punctul 8”; celalalt tine de stil - Piata Universitatii se autoproclama 
„Golania - Tara Golanilor”. Bine înteles, acest episod tine de modul în care lon Iliescu ia 
caracterizat pe manifestanti la acel moment. Vladimir Tismaneanu remarca”: „Iliescu sia 
pierdut stapânirea de sine si ia numit pe demonstranti golani. S-a dovedit a fi o greseala 
foarte costisitoare, pentru ca termenul amintea fatalmente de izbucnirea lui Ceausescu 
împotriva huliganilor' de la Timisoara din primele zile ale revolutie. 

Un sondaj adhoc realizat în Piata, în perioada 29 aprilie - 1 mai 1990, publicat în 
Rominia Libera" ridica macar partial o umbra care plana asupra participantilor. Desi 
rezultatele pot fi puse serios la îndoiala, din punct de vedere metodologic, ele reprezinta 
totusi o imagine utila despre publicul care a adoptat strategia Pietei Universitatii. 

Astfel, în privinta structurii profesionale a celor prezenti acolo, acesti s-au declarat: 
15% studenti, 17% muncitori, 8% functionari, 40 % intelectuali, 10% diverse. 

Structura pe vârste era: 12% între 16-22 ani; 24% între 21-25 ani; 22% între 26-35 
ani; 30% între 35-55 ani; 14% peste 55 ani. 

Despre cei cu care fiecare dintre intervievati a ales sa vina în piata: 35% au declarat 
ca au venit cu colegii; 30% cu prietenii; 25% cu familia; 10% singur. 

Despre apartenenta politica, 90% au afirmat ca nu sunt afiliati vreunui partid politic. 

Din punctul de vedere al structurii profesionale si al vârstei se poate constata (repet 


mentiunea cu privire la valoarea stiintifica a cercetarii) o diversitate care ne împiedica sa 


? Stelian Tanase, Miza, revista „22”, nr 15, 27 aprilie, pag. 1 

1 Vladimir Tismaneanu, Reinventara politicului. Europa Rasariteana de la Stalin la Havel, Polirom, lasi 1997, pag. 

11 România Libera, 5 mai 1990, pag. 1 


spunem despre manifestanti ca ei s-ar identifica în mod precis sau majoritar cu un anumit 
grup social. Cu exceptia acelui rezultat de 40% din dreptul „intelectualilor”, pe care îl vad 
mai degraba ca pe un spirit de fronda al participantilor fata de imaginea pe care o au fata de 
regim, putem afirma ca Piata Universitatii nu apartine vreunui grup în mod special. Cu atât 
mai putin ea nu se leaga în acest mod de ideologia vreunuia dintre aceste posibile grupuri. 

Predominanta „prietenilor” si „colegilor” între grupurile primare asociate participarii 
sublinieaza o deschidere a participantilor; în studii despre cultura încrederii, realizate de 
exemplu chiar în România celei de-a doua jumatati a anilor '90*? se poate observa ca cercul 
prietenilor si al colegilor de munca (sau de scoala) se plaseaza mai departe de centrul 
reprezentat de „ego”. De aceea participarea care face apel în mod direct si manifest la 
aceasta strategie poate fi interpretata ca semn al unui capital de încredere superior în cei din 
jur. Discutam astfel de o miscare care are la baza, ca valoare personala, toleranta si un 
principiu inclusiv, nicidecum unul exclusiv, care propunem o grila închisa. Fireste, discutam 
aici despre un pattern atitudinal. 

Ultima întrebare mentionata face referire la partidele politice; mai exact la modul 
cum se raporteaza manifestanti la gruparile politice. Voi trece peste discutia privind confuzia 
care ar putea fi asociata unei perioade care are drept caracteristica inflatia de partide. Voi 
discuta doar despre cele mai vizibile, partidele istorice, PNTCD, PNL, PSDR. 

Trebuie remarcat în primul rând ca întrebarea este formulata destul de vag („afiliere 
politica”) si nu face referire explicita la mebership-ul într-un partid politic. Ea poate fi 
interpretata si ca afilierea la o doctrina politica sau ca simpatie fata de un partid politic. În 
sensul tare al întrebarii (aparteneta efectiva) putem sublinia din nou caracterul liber al 
miscarii fata de o constrângere partizana. 

În al doilea sens, cel slab, cel pe care personal înclin sa îl accept, observam în 
raspunsurile intervievatilor o dorinta de a se delimita de „politica normala ” (în sensul pe care 
nil ofera Tocqueville). 

Implicarea directa a partidelor în miscare nu este sesizabila. Zvonistica vremii asocia 
manifestantilor caracterul ingrat de „manipulati” si „vânduti pe banii lui Ratiu”. Este motivul 
pentru care, de exemplu, lon Ratiu, lider al PNTCD si candidat la presedintie, prezent într- 
una din zile în Piata, evita, conform declaratiilor unor martori”, sa zaboveasca mai mult de 


câteva minute pentru a nu oferi motive de interpretare. 


1 Sebastian Lazaroiu, Mircea Comsa, Manuela Stanculescu si altii, Fetele schimbarii. Românii si provocarile 
tranzitiei, Nemira, Bucuresti, 1999 

13 Gheorghe Dumbraveanu (coordonator), Piata Universitatii, ed. RA Coresi, 1992 (culegere de articole din ziarele 
si revistele vremii) 


Aceiasi distanta poate fi observata si în cazul PNL. Desi nu face referire directa la 
Piata, este utila o observatie. Odata cu mitingul din 18 februarie din Piata Victoriei, care se 
soldeaza dupa cum aratam mai devreme cu unele violente, prima reactie si singura 
sesizabila venita din partea PNL este de a nega orice implicatie în manifestatie, fara macar a 
face o referire la obiectivele pe care acel miting si le propusese initial. 

Mai mult decât distanta pe care partidele istorice sto asuma fata de Piata 
Universitatii, o reactie inversa, în linia raspunsurilor oferite la întrebarea aici în discutie, vine 
din partea „22” si GDS. Stelian Tanase critica într-un editorial“ liderii partidelor politice 
deoarece au ramas captivi în logica anilor '44 - '47, într-o mentalitate de reactiune totala 
fata de adversarii politici. Aceasta, în opinia domnului Tanase a generat un climat tensionat 
pentru rezolvarea problemelor politice. 

Consider ca implicarea partidelor istorice în organizarea unor actiuni publice de 
suport pentru bucuresteni la Brasov este un eveniment episodic. 

În mod simbolic pentru aceasta situatie, în data de 9 mai, prezenti pentru prima oara 
în Balconul Universitatii, Radu Câmpeanu si Ion Ratiu primesc titlul de „golani onorifici”. 
Ironia acestei posturi (neintentionata) poate fi sugerata si de anuntarea, în acest moment, a 
înfiintarii unei ,Coalitii Nationale de Opozitie Anticomuniste”. Despre efemeritatea acestui 
proiect politic vorbeste cel mai bine evolutia urmatoare a evenimentelor care nu retine nimic 
legat de constituirea sub acest nume, sau sub altul, a unei conexiuni între manifestanti si 
partidele istorice. 

Cine reprezinta piata? Principalul demers al manifestantilor a fost acela de a dialoga 
cu CPUN în vederea negocierii unor amendamente la legea electorala. Dupa una din 
încercarile esuate de a se întâlni cu lon Iliescu si alti reprezentanti ai CPUN este organizata o 
conferinta de presa a „Delegatiei Pietei Universitatii” (în jurul datei de 8 mai) la care 
participa: Marian Munteanu, din partea Ligii Studentilor, Cornel Feroiu, presdintele Grupului 
Independent pentru Democratie (GID), Lucian Mihai, juristul GID, Alexandru Nancu, lider al 
asociatiei 21 decembrie si, cu statut de invitat din partea GDS, Stelian Tanase. La aceast 
eveniment, precum si la încercarea de a discuta cu CPUN au refuzat participarea organizatii 
precum Asociatia 16-21 decembrie, pe motiv ca discutiile cu puterea nu ar fi fost 
transparente. 

În orice caz se poate observa din componenta acestei Delegatii ca cei care îsi asuma, 
macar partial reprezentarea manifestantilor fac parte din organizatii cu caracter civic. As dori 
sa insist asupra acestui termen de „reprezentare” deoarece tam utilizat într-un sens strict, 


acela de mandat delegat (chiar daca nu într-un mod riguros) de catre cei aflati în fata. 

Judecata în sens invers, aceia ca aceste organizatii au în raspundere în totalitate organizarea 
manifestatiilor o consider nevalida, dupa cum am aratat pe parcusul acestei lucrari. 

O ultima consideratie despre desfasurarea efectiva a evenimentelor din Piata, înainte 
de 20 mai. Pe 4 mai este citita, de catre actorul Victor Rebenciug, de la balconul Universitatii 
o noua Declaratie, de aceasta data a unui grup mai larg de intelctuali (între acestia: Gabreil 
Andreescu, Gabriel Liiceanu, Radu Filipescu, Gabriela Adamesteanu, Stelian Tanase, Petru 
Cretia, Octavian Paler, Dan Oprescu, Ana Blandiana, Stefan Augustin Doinas, Lucian Pintilie, 
Rodica Palade, Andrei Cornea, Mircea Danieliuc, Tia Serbaneascu etc.). Sunt enuntate 
urmatoarele lucruri: „Piata Universitatii reprezinta pe cei 3,5 milioane de semnatari ai 
Proclamatiei de la Timisoara si spiritul Revolutiei”; în plus Guvernul si CPUN-ul sunt chemate 
la dialog. 

Strategia adoptata de intelectuali si prin vocea lor, pe parcursul cel putin al celor 30 
de zile, de catre manifestanti este aceea a negocierii: este cautat si cerut insistent dialogul; 
sunt strânse semnaturi; sunt citite si publicate declaratii, petitii; sunt organizate conferinte 
de presa. 

Sfârsitul primei etape a Pietei Universitatii este 20 mai 1990. Despre a doua etapa 
care dureaza pâna la represiunea din 13-15 iunie nu voi discuta deoarece ea nu are aceasi 
amploare, iar obiectivele sunt diferite. Legitimarea prin vot democratic a autoritatilor politice, 
chiar daca ele sunt atribuite acelorasi persoane contra carora era îndreptata nemultumirea, 
reprezinta momentul în care obiectivele Pietei, sintetizate de Punctul 8 de la Timisoara, sunt 
dezamorsate. 

„Consideram ca, fata de conditiile create la 20 mai, continuarea manifestatiei ar fi 
neadecvata...”. 

„Manifestantii trebuie sa fie convinsi ca au obtinut o victorie morala si ca, în multe 
alte forme, în spirit civic si democratic, lupta împotriva comunismului va continua” ”. 

Nu citez aici „Apelul” GDS pentru a realiza judecati de valoare asupra celor care au 
continuat sa protesteze în Piata Universitatii, ci pentru a explica, în final, pledoaria pentru 
ipoteza ca manifestantii din Piata Universitatii au vizat reformarea unor institutii abia create, 
într-un cadru „de politica consitutionala”, într-un cadru pe care îl considerau drept o 
democratie (cu toate minusurile ce se puteau identifica), acceptând în finalul de gratie, 
Regula jocului, cadrul formal de exprimare a opiniilor. În plus, dupa cum am aratat înainte, 
în lipsa acestui cadru formal si a unei experiente electorale, strategiile civice au vizat 
dialogul, nicidecum un mesaj radical sau refuzul total al ordinii prezente; ei doresc sa 
amelioreze un proces. La aceasta se adauga deschiderea la nivel personal a paraticipantilor. 

Legitimitatea democratica a fost acceptata, în ciuda obiectivelor de natura morala pe care 


participantii ar fi dorit sa le asocieze democratiei nou aparute. 


Voi încheia cu un pasaj din Ralf Dahrendorf, pentru a sublinia în antiteza, nuantele 
miscarii din Piata Universitatii. 

„.„.. Crane ne-a aratat ca revolutiile au o ,„anatomie' proprie. Atât cauzele cât si 
desfasurarea lor pot fi urmarite. Toate încep cu o luna de miere, ce urmeaza dupa victoria 
asupra vechiului regim, obtinuta fara prea multa varsare de sânge, deoarece „a fost 
deschisa calea catre regenerarea despre care oamenii vorbeau si la care sperau de atâta 
timp’ ...6. 

„În tarile respective însa luna de miere a fost un timp al bucuriei; dar unul de scurta 
durata. Astazi, unele dintre afirmatiile lui Brinton suna amenintator: În primele faze, si în 
momentul critic al încercarii, vechiului regim se confrunta cu o opzitie solida. Aceasta (însa) 
este compusa din grupuri diferite si nu va constitui niciodata acea super-simplificare, - un 
popor unit -'. Acest lucru devine evident curând, o data cu începutul „guvernarii moderatilor!. 
Vechea opozitie se destrama; de fapt ea nu reuseste niciodata sa combine sarcina guvernarii 
cu cea a crearii unei noi constitutii; unii dintre radicali încep sa se pretinda ca moderatii au 
tradat revolutia si nu merg îndeajuns de departe. Cum moderatii nu reusesc sa faca fata 


momnetului, extremistii simt ca ora lor e aproape”. 

